ภาษีมนุษย์เงินเดือน
ใกล้สิ้นปี &#8220;มนุษย์เงินเดือน&#8221; ต้องเตรียมพร้อมรวบรวมเอกสารต่างๆ และควรรู้สิทธิประโยชน์ที่สามารถนำมาหักลดหย่อนภาษี&nbsp;
25 ธ.ค. 2558

ใกล้สิ้นปี “มนุษย์เงินเดือน” ต้องเตรียมพร้อมรวบรวมเอกสารต่างๆ และควรรู้สิทธิประโยชน์ที่สามารถนำมาหักลดหย่อนภาษี  
อย่าลืม! ล่าสุดรัฐบาลให้ของขวัญ ส่งท้ายปีเทศกาลความสุข กระตุ้นการจับจ่ายใช้สอย โดยออกมาตรการให้เอาค่าใช้จ่ายการซื้อสินค้าและบริการระหว่างวันที่ 25-31 ธ.ค. 2558 มาลดหย่อนภาษีได้ 1.5 หมื่นบาท ที่สำคัญจะต้องขอใบกำกับภาษีเต็มรูปแบบมาด้วยและดูเงื่อนไขข้อยกเว้นที่ไม่สามารถนำมาหักค่าลดหย่อนได้ เช่น สุรา บุหรี่ น้ำมัน รวมถึงสินค้าที่ไม่อยู่ในระบบภาษีมูลค่าเพิ่ม เช่น ทองคำ ค่ารักษาพยาบาล สินค้าเกี่ยวกับการเกษตร เป็นต้น  
วิธีการคำนวณภาษี 
รายได้สุทธิ = รายได้-ค่าใช้จ่ายในอัตรา 40% ของรายได้ แต่ไม่เกิน 6 หมื่นบาท-ค่าลดหย่อนต่างๆ (14 รายการ)
14 รายการที่สามารถหักค่าลดหย่อน
1.ค่าลดหย่อนส่วนตัว 3 หมื่นบาท
2.ค่าลดหย่อนคู่สมรสจำนวน 3 หมื่นบาท
3.ค่าลดหย่อนบุตร 1.5 หมื่นบาท และค่าลดหย่อนการศึกษาบุตร 2,000 บาท
4.ดอกเบี้ยเงินกู้ยืมซื้อที่อยู่อาศัยไม่เกิน 1 แสนบาท
5.ค่าเลี้ยงดูบิดามารดาคนละ 3 หมื่นบาท สูงสุด 1.2 แสนบาท
6.เบี้ยประกันชีวิตแบบทั่วไป สามารถลดหย่อนได้สูงสุดไม่เกิน 1 แสนบาท และแบบบำนาญลดหย่อนได้ 15% ของเงินได้ สูงสุดไม่เกิน 2 แสนบาท
7.ค่าลดหย่อนค่าอุปการะเลี้ยงดูคนพิการหรือคนทุพพลภาพ 6 หมื่นบาท
8.เบี้ยประกันสุขภาพบิดามารดา  1.5 หมื่นบาท
9.เงินสมทบ กบข. หรือกองทุนสำรองเลี้ยงชีพ  5 แสนบาท
10.กองทุนรวมเพื่อการเลี้ยงชีพ (RMF) ลดหย่อนได้ 15% ของเงินได้สูงสุด 5 แสนบาท
11.กองทุนรวมหุ้นระยะยาว (LTF) ลดหย่อนได้ 15% ของเงินได้สูงสุด 5 แสนบาท
12.ประกันสังคมตามที่จ่ายจริงสูงสุดไม่เกิน 9,000 บาท
13.ค่าใช้จ่ายท่องเที่ยว (ในประเทศ) ไม่เกิน 1.5 หมื่นบาท
14.เงินบริจาคสามารถหักลดหย่อนได้ตามที่จ่ายจริง แต่ไม่เกิน 10% ของเงินที่เหลือหลังหักลดหย่อนและยกเว้นกรณีอื่นๆ ทั้งหมดแล้ว